OpenLLM-France/wikimedia huggingface dataset:
# Euskal Herriko bidaia-gida/Ibilbideak/Goikolako bidexka

Goikolako bidexka Araxes ibaiaren paretik igarotzen da.

## Ibilbidea

Bidexka lineala da eta ura botilatzeko Beteluko fabrikatik abiatzen da. Ibilbideak goiti egiten du Araxes ibaiaren parean eta amaieran Goikola burdinolaren hondakinak daude, kobrea urtzeko ola zaharra baitzegoen han. Bidean barna azalpen-panelak daude paisaiari, hango osagaiei eta bertako historia aberatsari buruzko jakingarriekin eta amaieran bada begiratoki bat inguruko bazterrei behatzeko. Udan bainatzeko toki natural bat egokitzen da errekan, bidearen ondoan.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/5870/Sendero-de-Goikola.htm
# Sukaldaritza liburua/Errezetak/Barazki eta txipiroi risotoa

Errezeta-liburuaren parte. Barazki eta txipiroi risotoa

## Osagaiak

* Arroz bonba (400 g)
* Dozena bat txipiroi txiki
* Kalabaza bat
* Ziazerba sorta bat
* Azenario bat
* Tipulin bat / Bi baratxuri ale
* Tomate a
* Oliba olio birjina / Gatza
* Parmatar gazta
* Koilarakada bat gurin

## Pausoak

Txipiroiak garbitu eta zati txikietan moztu.
Kalabazina eta azenario a garbitu, azenario a zuritu eta biak karratu txikietan moztu. Baita tipulin a eta baratxuri aleak ere.
Lapiko batean txorrotada bat oliba olio bota eta ongi berotu ondoren, gehitu txipiroi pusketak bertara. Pare bat minutuz erregosi eta pixpal baten laguntzarekin guztiak atera eta gorde. Lapiko berean beste olio txorrotada bat gehitu eta bertara barazki guztiak gehitu. Gatz pitin bat bota. 20 bat minutuz erregosi su motelean.
Ondoren, tomate a eta ziazerbak moztu zatietan, eta lapikora gehitu. Beste bost minutuz erregosi, eta nahastu. Ondoren, arroza gehitu, eta ura bota, arrozaren kantitatearen hirukoitza. Beste gatz pixka bat bota, eta irakiten hastean gorderik geneuzkan txipiroi zatiak ere bertara nahastu. Irakiten eduki 20 minutuz. Kontuan hartu bost minututik behin arroza ongi nahastu behar dugula .
Sua itzali, 100 bat gramo parmatar gazta birrindu eta koilaraka-da bat gurin gehitu eta nahastu beste pare bat minutuz. Dagoeneko prest izango dugu risotoaren itxura berezi hori dastatzeko. On egin!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Baratxuri zopa zuria

BARATXURI ZOPA ZURIA
MAHAIKIDEAK: 4

## OSAGAIAK

* Marcona almendra: 300 g.
* Moldeko ogi edo ogi mamia: Xerra erdia dadotan.
* Baratxuria: 2 xehatu.
* Jerezko ozpina: 40ml.
* Oliba olio birjina: 200 ml.
* Ur hotza: 300 ml.
* Gatza.

## PRESTAKETA

* Jarri bezperatik almendrak uretan beratzen. Iragazi eta gorde ura hozkailuan.
* Irabiagailu batean xehatu, almendrak, ogia, baratxuria eta ozpina.
* Gehitzen joan poliki-poliki olioa, maionesa moduko bat lortu arte.
* Bukatzeko, joan gehitzen hozkailuan gorde dugun ur hotza guk nahi dugun dentsitatea lortu arte eta jarri puntuan.

## AHOLKUAK

* Zopa hotz zuri moduan izenda genezake.
* Andaluzian moskatel mahatsekin zerbitzatzen da.
* Gaur egun esne pittin bat ere gehitzen zaio.
# Sukaldaritza liburua/Errezetak/Barazki estrudela

BARAZKI ESTRUDELA
MAHAIKIDEAK: 4.

## OSAGAIAK

Orea egiteko
* Irina: 300 g.
* Gatza.
* Ura: 150 g.
* Oliba olioa: 40 g.
* Gorringoa: 1.
* Gurina: Margotzeko.
Betegaia egiteko
* Oliba olio birjina: 100 ml.
* Tipula: 2 dado txikitan.
* Azenarioa: 2 dado txikitan.
* Porrua: 1 dado txikitan.
* Alberjinia: 1/2.
* Kuiatxoa: 1/2 dadotan.
* Barrengorria: 4, xerretan.
* Esne-gaina: 100 ml.
* Arrautzak: 4.
* Gatza.
* Piperbeltza.
* Izokin ketua: 8 xerra.

## PRESTAKETA

Orearen prestaketa
* Bota irina eta gatza pertz batean eta sumendi bat osatu.
* Jarri erdian gorringoa, olioa, gatza.
* Hasi gehitzen ura eta eskuekin nahasten joan, oratu pazientziarekin ore bigun eta leun bat burutu arte.
* Estali zapi busti batekin eta utzi bere horretan ordubete.
Betegaiaren prestaketa
* Jarri zartagin bat olioa eta baratxuriarekin sutan.
* Kolorea hartzen hasitakoan gehitu, tipula, porrua eta azenarioa, su bizian salteatu.
* Kolore gorrizka hartzen hasitakoan gehitu, alberjinia, kuiatxoa eta barrengorria. Utzi ongi salteatzen eta ondu.
* Sutatik kanpo arrautzak irabiatu eta esne-gainarekin nahasi ondoren, barazkiekin elkartu. Ondu.
Prestaketa amaitzeko
* Estali erretilu bat labeko paperarekin.
* Arrabolarekin zabaldu orea 20x20 cm-tako zatietan.
* Margotu gurin urtuarekin eta minutu batzuetan utzi.
* Orearen erdian jarri izokin ketu erdia, berriro barazkia eta izokina.
* Paperaren laguntzaz bildu strudela zilindro bat osatuz.
* Margotu gurinarekin eta labera sartu 170ºC-tan 20 minutu inguru.

## AHOLKUAK

* Betegaia esne-gain eta arrautzarik gabe ere egin dezakegu.
# Sukaldaritza liburua/Errezetak/Barazki eta txipiroi entsalada

Errezeta-liburuaren parte.

## Osagaiak

4 LAGUNENTZAT
* Osterzuri 1
* Tomate 1
* Piper gorri 1
* Tipulin 1
* 8 gari-zainzuri
* Sagar 1
* 8 txipiroi
* Gatza
* Oliba olio a
* Ozpina

## Pausoak

1 Piper gorria labean erregosi, hogei minutuz, 200 gradutan; ondoren, ongi zuritu eta haziak kendu.
2 Lapiko bat urez bete, eta irakiten jarri, gatz pitin batekin. Garizainzuri ak gehitu, eta bost minutuz egosi. Ondoren, ur hotzetatik pasatu eta gorde.
3 Tipulin a pusketa txikitan moztu, eta entsaladarako ontzi batean jarri. Moztu piperra pusketa txikietan, eta ontzira gehitu. Gauza berbera egin tomate arekin.
4 Hiru osagai horiek gatz, ozpin eta oliba olio z gozatu.
5 Osterzuria garbitu eta ongi lehortu ondoren, ontzira gehitu, puska txikietan.
6 Zartagin bat berotzen ipini, eta ongi beroa dagoenean, txipiroiak jarri eta plantxa moduan frijitu, minutu bat alde bakoitzetik. Gatz pitin bat gehitu, eta olio zorrotada bat ere bai.
7 Zartagina itzali, eta bertan utzi hoztu ez daitezen.
8 Platerean gari-zainzuri ak ipini, eta bueltan, lau bost bat sagar xafla. Ondoren, entsaladako osagaiak ongi nahastu, eta plateraren erdian zabaldu.
9 Azkenik, txipiroiak gehitu. Nahi izanez gero, zartaginean gelditu den saldatxoa gehitu, azken ukitua emateko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Barazki eta txekor azpizun erregosia

Errezeta-liburuaren parte. Barazki eta txekor azpizun erregosia

## Pausoak

1 Zerrenda finetan moztu txekor azpizuna, eta ontzi batean ipini, olio txorrostada batekin. Ontzira koilarakada bat kurri hauts gehitu, eta gatz pixka bat ere bai. Ongi nahastu, eta frijitzeko momentura arte hortxe eduki.
2 Juliana erara moztu tipula eta piper berdea. Lapiko batean erregosten jarri, olio eta gatz pitin batekin, su motelean.
3 Ondoren, juliana eran moztu azenario a eta kuia txikia ere. Horiek beste lapiko batean egosiko ditugu, uretan oso denbora laburrez, hiru minutuan besterik ez; gatza gehitu urari. Jarraian, ur hotzetik pasatu, irakite prozesua bat-batean mozteko.
4 Azkenik, txanpiñoiak ere juliana moduan moztu, eta gerorako gorde.
5 Dugun zartaginik zabalena hartu, eta berotzen jarri, inongo oliorik bota gabe, zartagina ongi berotu arte. Horrela, lehenik txanpiñoiak zartaginera gehitu, eta ondoren, olio txorrostada bat bota. Jarraian, txekor azpizuna zartaginean jarri. Minutu bat pasatu ondoren, egosiak ditugun barazkiak eta erregosiak ditugun tipula eta piper berdea zartagin horretara gehitu. Guztia beste minutu pare batez ahalik eta su bizienean erregosi, dena nahastuz. Lau plater hartu, eta bakoitzaren erdian zartagineko osagaiak banatu.
6 Azkenik, lau arrautza k frijitu eta arrautza bana jarri platereko osagaien gainean. Zerbitzatu, eta, jaten hasteko, arrautza gorringoa puskatu, eta barazki eta haragia gorringoz bustirik jatea besterik ez zaigu gelditzen.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/7
# Sukaldaritza liburua/Errezetak/Barazki eta txipiroi risottoa

Errezeta-liburuaren parte.

## Osagaiak

4 LAGUNENTZAT
* 400 g arroz, carnaroli motakoa
* Txipiroi begihandi bat
* Kuiatxo bat
* [[w:Tipulin |Tipulin ]]
[[Kategoria:Osagaia:Tipulin ]] bat
* Baratxuri ak bi ale
* [[w:Tomate |Tomate ]]
[[Kategoria:Osagaia:Tomate ]] fresko bat
* Gatza

## Pausoak

Oliba olio birjina

### 1

Txipiroi begihandia garbitu, eta zati txikietan moztu.

### 2

Tipulin a karratu txikietan moztu, eta zartagin batean erregosten jarri, oliba olio birjinaren txorrotada batekin eta gatz pixka batekin.

### 3

Bost minutu pasatu ondoren, gehitu begihandiaren puskak. Bost bat minutuz erregosi, eta, jarraian, urez ongi estali. Mantendu irakiten 30 bat minutuz, begihandia bigunduz joan dadin.

### 4

Ondoren, kuiatxoa puska txikietan moztu, eta gehitu, baita tomate a ere.

### 5

Gero, nahastu arroza lapiko berean, eta ur pixka bat gehixeago gehitu. Baita gatz pittin bat gehixeago ere. Mantendu irakiten, hogei minutuz. Behar izanez gero, ur gehixeago gehituz joan eskatzen digun heinean.

### 6

Denbora hori pasatu ondoren, pare bat minutuz geldirik utzi. Itsas zaporeko arroz goxoa jateko prest izango dugu berehala.

## Erreferentziak

* ↑ Iker Markinez. Berria: https://www.berria.eus/paperekoa/2122/045/001/2018-01-27/barazki_eta_txipiroi_risottoa.htm
# Sukaldaritza liburua/Errezetak/Baratxuri zopa bakailaoarekin

Errezeta-liburuaren parte. Baratxuri zopa bakailaoarekin

## Osagaiak

* 200 bakailao gazi, papurtua
* Zopako ogia , zati handi bat
* 15 koilarakada oliba olio
* Baratxuri -buru bateko aleak, banaturik
* Bi koilarakada piper-mami, kontserbakoa
* Tomate saltsa, 4 koilarakada handi
* Ur beroa, litro erdia
* Pipermin lehorra, zati bat
* 4 arrautza

## Pausuak

1. Bakailao papurtua ur hotzean pasatuko dugu, iragazki batean, gezatzeko. Eskuetan xehatuko dugu bakailaoa, gatza errazago joan dakion.
2. Su eztian frijituko ditugu baratxuri ak kazola batean, zuritu gabe, eta kolorea hartu aurretik erretiratuko ditugu.
3. Pipermina eta bakailaoa erantsiko dizkiegu; kazolari eraginez lodituko dugu saltsa. Piper txorizero en mamia, tomate saltsa eta ogia , xerra fin mehetan zatitua, erantsiko ditugu ondoren. Su eztian edukiko dugu guztia.
4. Ur beroa isuriko dugu gero, ez ordea arrain-salda pastilla on bat erantsi baino lehen. Arrain-salda badugu, hainbat hobe.
5. Su eztian egosiko dugu guztia ordu betean eta, tarteka-marteka, zurezko zali batez zapalduko ditugu gaiak, zopa lodi-lodi gera dadin.
6. Zerbitzatu aurretik, arrautza bana erantsi ahal izango dugu pertsona bakoitzeko zurrukutunean, potxatu edo irakinaldi bat eman ondoren, kazola sutatik erretiratu baino minutu batzuk lehenago. Jo ondoan ere erantsi ahal izango ditugu arrautza k. Ongi nahasiko ditugu orduan zurezko zaliarekin.

## Erreferentziak

* ↑ http://pagotxa.eus/errezeta/baratxuri-zopa-bakailaoarekin-zurrukutuna/
# Sukaldaritza liburua/Errezetak/Barazki betegaia

BARAZKI BETEGAIA
MAHAIKIDEAK: 8

## OSAGAIAK

* Oliba olio birjina: 100ml.
* Tipula: 1 xehatuta, dadotan edo lerrotan.
* Azenarioa: 1. xehatuta, dadotan edo lerrotan.
* Piper berde italiarra: 1. xehatuta, dadotan edo lerrotan.
* Pipermorro gorria: 1/2. xehatuta, dadotan edo lerrotan.
* Barrengorriak: 200g. xehatuak edo erditik xerratuak.
* Gatza eta piperbeltza.

## PRESTAKETA

* Kazola zabal batean olioa, tipula, azenarioa, piper berdea eta gorria su ertainean jarri.
* Gatzatu eta zu eztian kozinatu
* Ondo goxaturik dagoenean, gehitu barrengorriak eta batera kozinatu.
* Utzi lurrun guztia galdu dezan, eta gatzarekin ondu.

## AHOLKUAK

Betegai edo hornigai moduan erabil dezakegu.
# Sukaldaritza liburua/Errezetak/Barazki eta otarrainxka risottoa

Errezeta-liburuaren parte. Barazki eta otarrainxka risottoa

## Osagaiak

4 pertsonarentzako osagaiak:
* Bonba motako 400 gramo arroz.
* Dozena bat otarrainxka.
* Kuiatxo bat.
* Ziazerba sorta bat.
* Azenario bat.
* Tipulin bat.
* Bi baratxuri ale.
* Tomate a.
* Gatza.
* Oliba olio birjina.
* Parmegiano gazta .
* Gurin koilarakada bat.

## Pausoak

Otarrainxkak zuritu, buruak eta azalak kendu, eta salda egiteko gorde. Salda egiten hasiko gara; horretarako, lapiko batean urez estali azal eta buruak, eta egosten ipini.
Bitartean, kuiatxoa eta azenario a garbitu eta zuritu (azenario a bakarrik), eta karratu txikietan moztu. Baita tipulin a eta baratxuri aleak ere.
Lapiko batean, olio zorrotada bat bota, eta bertara barazki guztiak gehitu. Gatz pitin bat bota, eta hogei minutuz erregosi su motelean.
Ondoren, tomate a eta ziazerbak zatitan moztu, eta lapikora gehitu. Beste bost minutuz erregosi eta nahastu.
Gero, arroza gehitu. Otarrainxka salda bota, arroz kantitatea halako hiru. Beste gatz pitin bat erantsi, eta irakiten eduki hamabost minutuz.
Orduan, otarrainxka gorputzak botako dizkiogu, eta arrozarekin nahastuko ditugu. Hasieratik bota izan bagenitu, erabat lehortuko lirateke. Kontuan hartu bost minututik behin arroza ongi nahastu behar dugula .
Sua itzali, eta 100 gramo parmegiano gazta birrindu gehitu. Gurin koilarakada bat bota, eta nahastu pare bat minutuz. Prest dugu risottoa.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Barazki budina

BARAZKI BUDINA
MAHAIKIDEAK: 6

## OSAGAIAK

* Azenario egosia: 2, osoa egosi, hoztu eta karratu luzetan.
* Leka egosia : 200 g. Puntak eta hariak kendu eta osoak egosi eta hoztuak.
* Aza lore egosia edo brokolia: 150 g. sail txikitan egosi eta hoztuak.
* Zerba egosia: 200 g. Zurtoin.
* Esne-gain: 500 ml.
* Arrautzak: 6 .
* Gatza.
* Piperbeltza.
* Arrautza, ogi birrindua moldea estaltzeko.

## PRESTAKETA

* Budinaren moldea gurinez eta ogi birrinduaz estali.
* Labea 160Cº-tan piztuko dugu.
* Ontzi batean arrautzak, esne-gain eta zerbaren hostoak ongi xukaturik jarri eta birringailu elektrikoarekin desegin. Gatz eta piperbeltzarekin ondu.
* Likido horrekin moldearen bi zentimetro estali eta azenario geruza bat jarri aldez alde, ondoren berriro likidoa gehitu eta zerba zurtoinak, likidoa eta lekak, likidoa eta azalorea eta azkenik, likido berdinarekin estali.
* Moldea beterik, paper herdoilezinarekin estali eta maria bainuan labera sartu.
* 40-50 minutu inguruan egosi, txotxarekin edo muturzorrotzarekin egina dagoen ziurtatu.
* Hozten utzi eta moldetik atera.

## AHOLKUAK

* Txotxa edo puntazorrotza moldean sartu eta garbia ateratzen bada, egina dagoela esan nahiko du.
* Errezeta hau edozein barazkirekin egin dezakegu.
* Ozpin olio bat edo barazki saltsaren bat eraman dezake laguntzen.
# Sukaldaritza liburua/Errezetak/Tipula marmelada

TIPULA MARMELADA GRANADINAREKIN
MAHAIKIDEAK: 8 ANOA.

## OSAGAIAK

* Tipula: 5 lerrotan.
* Gurina: 10 g.
* Azukrea: 20 g.
* Oliba olio birjina: 50 ml.
* Granadina: 40 ml.

## PRESTAKETA

* Tipula azukrearekin su motelean kozinatzen jarri karamelizatu bitartean.
* Segidan gurina gehitu, ongi nahasiz eta oliba olioa eta gatza gehituz.
* 30 minutuz modu honetan eduki, erre ez dadin kontu eginez.
* Ondoren sua moteldu eta beste 2 orduz konfitatu egingo dugu.
* Ordu eta erdira granadina gehitu.
* 2 ordu igarotakoan, puntuan jarri eta hozten utzi.

## AHOLKUAK

* Haragi erreen lagungarri ona da, ehizakiena eta ahateena bezala.
# Sukaldaritza liburua/Errezetak/Tiramisu moussea arroz esne kremarekin

Errezeta-liburuaren parte. Tiramisu moussea arroz esne kremarekin

## Osagaiak

* 400 gr Mascarpone gazta .
* 200 cl esne gain.
* 50 gr azukre.
* Bi arrautza zuringo.
* Kakao hautsa.
* Arroz esnea.
* Pastel krema.
Pastel kremarako osagaiak:
* Litro erdi esne.
* Lau arrautza gorringo.
* 125 gr azukre.
* 50 gr irin.

## Pausoak

Pastel krema egiten hasiko gara. Horretarako, esnea berotzen ipini, eta, bitartean, arrautza ren gorringoak eta 125 gr azukre ontzi batean irabiatu, etengabe. Ongi harrotua dagoenean, irina gehitu eta nahastu. Esnea irakiten hastean, ontzira gehitu.
Ongi nahastu, eta berriro ere lapikora irauli. Bost bat minutu irakiten mantendu, etengabe nahastuz, itsats ez dadin. Sua itzali eta erretilu batera atera. Bertan, sei bat orduz ongi hozten utzi.
Beste ontzi batean esne gaina ipini, eta irabiatu guztia ongi harrotu arte. Beste ontzi batean Mascarpone gazta jarri, eta bertara pastel kremaren burruntzalikada bat gehitu. Guztia ongi nahastu, eta esne gain harrotua gazta ren masari gehitu.
Ondoren, arrautza ren bi zuringoak ontzi batean jarri, eta horiek ere erabat harrotu arte ongi irabiatu. 50 gramo azukre gehitu, eta berriro irabiatu. Kontu handiz zuringo horiek gazta mousseari nahastu.
Gazta moussea kopa batean ere zerbitza dezakegu. Baina gaur arroz esnearekin batera prestatuko dugu. Beraz, plater batean arroz esne koilarakada bat jarri, horren gainean eraztun metaliko bat, eta barrualdea moussez goraino bete.
Ondoren, kakao hautsaz estali goialde osoa. Azkenik, eraztuna kendu, eta prest daukagu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Tipula eta piper sueztitzea
## PIPER BERDE ETA TIPULA SUEZTITUA

MAHAIKIDEAK: 4.

## OSAGAIAK

* Oliba olio birjina: 100ml.
* Baratxuria: 2 xerratua.
* Tipula: 1 xerratua.
* Piper berde italiarra: 6 lerrotan.
* Gatza.

## PRESTAKETA

* Zartagin batean olioa baratxuriekin su eztian jarriko dugu; gorritzen hasitakoan, tipula eta piper berdea gehitu.
* Horiek ere sueztitzen alegia su ertain baxuan kozinatu guk nahi dugun arte.
* Ongi egina dagoenean gatzarekin ondu.

## OHARRAK

* Arraien edo haragien hornigai moduan erabili daiteke.
# Sukaldaritza liburua/Errezetak/Tipula zopa

TIPULA ZOPA
MAHAIKIDEAK: 4.

## OSAGAIAK

* Bakailao gezatu: 200 g.
* Oliba olioa: 50 ml.
* Baratxuriak: 2 xerratu.
* Tipula: 2 dadotan.
* Barazki salda salda zuria edo ura: 2 l.
* Zopako ogia: 8 xerra.
* Ezpeletako piperrauts gozo: 10 g.
* Gatza.

## PRESTAKETA

* Bakailaoa ur hotzetan jarri eta irakin minutu batean; utzi hozten eta xafletan desegin.
* Kazola batean jarri oliba olioa baratxuriarekin, gorritzen hasitakoan gehitu tipula eta erregosi 15 minutu inguru, gorritzen hasi arte.
* Gehitu salda eta utzi beste 20 minutuz su ertainean murriztu dadin.
* Pasa irabiagailutik eta txinatar iragazkitik.
* Sutan jarri berriro eta gehitu ogi xerra txigortua eta piperrautsa.
* Eduki 15 minutuz ogia desegin arte, gehitu azken momentuan bakailao xaflak.
* Jarri puntuan.

## AHOLKUAK

* Salda behar adina erabilita, gerta liteke momenturen batean zopa lehorregia dagoela iruditzea; beraz, gehitu salda gehiago.
# Sukaldaritza liburua/Errezetak/Tiramisu

Errezeta-liburuaren parte.
Tiramisu

## Osagaiak

* 5 arrautza
* 75 g azukre
* 75 g irin
* Kafe bat bikoitza eta beltza, expresoa
* Pattar zorrotada eder bat (amaretto)
* 4 arrautza gorringo
* 8 koilarakada azukre
* Mascarpone gazta krematsua, 250 g
* 4 arrautza zuringo

## Pausuak

1. Bizkotxoa egiteko, katiluan 5 arrautza eta 75g azukre nahasiko ditugu. Indarrez irabiatuko dugu, orea loditzen eta zuritzen den arte, ongi harroa gelditzen den arte. Ondoren, irina bahetu eta euri fin gisara erantsiko diegu, poliki-poliki, arrautzei eta azukreari. Orea laberako paper sulfuroztatuaren gainean hedatu eta labean sartuko dugu, 7 minutuan, 180 graduan, lehortzen utzi gabe, gero xamur-xamurra geldi dadin.
2. Bizkotxoarentzako bainua honela prestatuko dugu: kafe bikoitza, hotza, amarettoarekin nahasi eta hozten utziko dugu.
3. Krema honela: katilu batean hagaxkekin arrautza gorringoak eta 4 koilarakada azukre ongi jo, krema franko horratzen den arte, lehen halako bi egiten den arte gutxi gorabehera. Ondoren, eragiteari utzi gabe, mascarpone gazta erantsi, pixkanaka-pixkanaka, dena bat egiten den arte. Bukatzeko, beste 4 koilarakada azukre eman diegun arrautza zuringo harro-harrotuak erantsiko ditugu.
4. Tiramisua plum-cake moduko molde batean harrotzen ahal dugu, tartarako edo bizkotxorako erabiltzen ditugun horietako batean, edo baita portzelanazko ontzi txikietan ere, erasoagoa baita gero bakoitzari zerbitzatzeko. Erraz-erraza da.
5. Bizkotxo-plantxa hautatu dugun ontziaren hondoaren tamainako puskatan moztuko dugu, eta puskak, esaterako, ontzi txikien hondoan jarriko ditugu. Puskak gero kafe-bainuaz blaitu, koilarakada eder bat botaz, harik eta bizkotxoa ongi urasetu arte. Ondoren gazta -krema ongi harrotua eman gainetik, ertzetaraino.
6. Krema denbora-tarte batez hozten utzi behar dugu, hozkailuan esaterako, eta zerbitzatu baino lehenago kakao mingotsaren hautsez parpar eman oparo. Kafe-bainutik alkohola kendu, gehiegi gustatzen bazaie ere.

## Erreferentziak

* ↑ http://pagotxa.eus/errezeta/tiramisua/
# Sukaldaritza liburua/Errezetak/Tolosako babarrunak

TOLOSAKO BABARRUNAK
MAHAIKIDEAK: 8.

## OSAGAIAK

* Babarrun gorria: 800 g.
* Porruaren zuria: 1 xehatu.
* Tipula: 1,5 xehatu.
* Saiheskia: 500 g.
* Oliba olio birjina:150 ml.
* Gatza.
* Hornigaiak apartean zerbitzatzeko: Odolki egosia ,Txorizo egosia txerri saiheskia, Aza olioak, Ibarrako piperrak ozpinetan...

## PRESTAKETA

* Babarrunak bezperatik beratzen jarriko ditugu.
* Hurrengo egunean, babarrunak urez estalita eta bi behatz gehiago jarrita sutara eraman.
* Irakiten hasitakoan, sua gutxitu eta gainean bildutako bitsa kendu.
* Su txikian olio gordin zurrusta 1, porrua, tipula erdia eta saiheskia gehitu.
* Ordu bete irakiten eduki ondoren, saiheskia erretiratu.
* Ordubete horretan, beste tipula olioarekin su baxuan goxatu eta egosten ari diren babarrunei gehituko diegu.
* Babarrunak bigundu 3 ordu inguru su baxuan egosiz, gatza eman eta bere horretan utzi 20 minutuz utzi jan aurretik

## OHARRAK

* Hornigaiak ( Odolki egosia, txerri saiheskia, Txorizo egosia , Aza olioak , piperrak ozpinetan) aparteko ontzi batean zerbitzatuko ditugu.
* Gogoratu eltzekariei gatza azken momentuan bota behar zaiela.
* Babarrunei ura gehitu beharko bagenie kantitate txikietan gehitu, kantitate handiago beharko balu ur beroa erabili.
* Babarrunak zenbat eta zaharragoak izan egosteko denbora gehiago beharko du.
# Sukaldaritza liburua/Errezetak/Tipula glasatua

TIPULA GLASATUA
MAHAIKIDEAK: 4 ANOA.

## Osagaiak

* Tipula: 2 lerrotan.
* Azukrea: 20 g.
* Gurina edo margarina: 20 g.
* Ura: 50 ml.

## Prestaketa

* Jarri tipula kazola batean, ura, azukrea eta koipearekin.
* Estali eta su motelean eduki tipula bigundu bitartean.
* Kendu estalkia eta utzi ura agortzen eta tipula karamelizatzen.

## Aholkuak

* Pazientzia handia behar da, komeni da plantxa batean egitea.
* Haragi gorrien eta ehiza plateren lagungarri gisa erabil daiteke.
# Sukaldaritza liburua/Errezetak/Tiramisu tarta

TIRAMISU TARTA
6 pertsonentzat

## OSAGAIAK

Bizkotxoa egiteko
* Irina: 65 g.
* Legamia hautsa: 5.
* Arrautzak: 4.
* Azukrea: 65 g.
Krema egiteko
* Esne-gaina: 400 ml.
* Azukrea: 100 g.
* Gorringoak: 4.
* Mascarpone gazta: 400 g.
* Gelatina: 4 g.
Estalkia egiteko
* Ura: 200 g.
* Azukrea: 150 g.
* Almendra likorea: Zurrusta motz 1.
* Kafe espreso bikoitza: 1.
* Kakao hautsa: 50 g.

## PRESTAKETAK

Bizkotxoa egiteko
* Labea 180Cº-tan piztu, labeko erretilu batean labeko papera jarri.
* Irina, eta legamia elkartu eta bahetu.
* Pertz batean arrautzak azukrearekin harrotu, zuritu arte.
* Kontu handiarekin irina, eta legamia-hautsa nahasi.
* Mahuka batean sartu eta labeko erretilu batean zabaldu eta kolpe batzuk eman erretiluari mahai gainean.
* Egosi 15 minutu inguruan. Labetik atera bezain pronto, ontzitik atera eta hozten utziko dugu.
Krema egiteko
* Esne-gaina irakin.
* Pertz batean gorringoak azukrearekin irabiatu eta gehitu esne-gain beroa.
* Maria bainuan jarri, eta hagatxoarekin momenturo mugituz 83ºC-tara eraman.
* Maria bainutik atera eta jarraitu nahasten.
* Gelatina orria beratu eta sartu natilla honetan.
* Jarraian, mascarpone gazta gehitu dena ongi nahastuz.
* Bizkotxoaren gainean jarri, guztiz hoztu aurretik.
Jarabea egiteko
* Ura eta azukrea irakiten jarriko ditugu.
* Ispilutxo puntua hartutakoan, sua itzali eta hozten utzi.
* Hoztutakoan, likorea eta kafea gehituko dizkiogu.
Tarta muntatzeko
* Bizkotxo plaka guk aukeratutako moldearen forman ( karratua, budin modukoa, borobila...) moztu.
* Moldearen azpian jarri, moztutako bizkotxoa.
* Busti, mozkortu, jarabearekin eta horren gainean zabaldu gaztaren krema.
* Sartu hozkailura eta utzi guztiz hozten.
* Amaitzeko, zabaldu gainetik kakao hautsa.

## AHOLKUAK

* Nahi izatera, eta haurrentzat bada, ken daiteke likorea.
* Gelatina duenez, kremak erabili guztiz hoztu aurretik.